รบกวนสอบถามคุณครับเพศชาย อายุ 52 ปี ร่างกายแข็งแรง เลิกบุหรี่มาเกือบ 4 ปีแล้ว ออกกำลังกายต่อเนื่องมา 1 ปี ทำงานหน้าจอคอมพ์เป็นหลัก มีอาชีพเสริมเล่นดนตรีสองสามวันต่อสัปดาห์ สายตายาว 175มีอาการวิงเวียนหัวมาตลอดหลังเลิกบุหรี่ เจ็บชายโครงด้านซ้าย ปวดต้นคอเหมือนเป็นออฟฟิศซินโดรม ก่อนหน้านี้มีอาการแพนิกนึกว่าเป็นโรคหัวใจ ตรวจคลื่นไฟฟ้าไม่พบปัญหา ตรวจเลือดค่าน้ำตาลปรกติ ค่าความดันสูงขึ้นประมาณ 130-140 ในช่วงปีนี้ จากเดิม 120-80 เศษๆ ค่าไขมันเลวสูง กินยาละลายลิ่มเลือดมา 2-3 ปี ตรวจสุขภาพจิตพบว่ามีความเครียดและวิตกกังวล กินยาคลายเครียดจากรพ.สมเด็จเจ้าพระยาเป็นระยะช่วงนี้มีอาการปวดเนื้อตัว แขนชา รู้สึกกล้ามเนื้อรอบๆ คอและหัวไหล่ปวดมาก ต้องแปะพลาสเตอร์ยาเย็นๆ ทุกวัน ก่อนหน้านี้หลับปรกติ ช่วงสัปดาห์ที่ผ่านมาตื่นกลางดึกเพราะรู้สึกวูบวาบในท้อง รู้สึกเหมือนเลือดในตัวไหลแรงและได้ยินเสียงหัวใจเต้นในหูคำถามคือผมควรไปหาอะไรครับ ตรวจสุขภาพส่วนไหนดี เรื่องสายตาก็สงสัย สมองก็สงสัย กระดูกต้นคอ(เคยเอ็กเรย์ดูพบว่าเสื่อม-สึกเล็กน้อย ยังไม่ก่อปัญหาฆ) หรือกล้ามเนื้ออ่อนแรงก็สงสัย ในช่องท้องก็สงสัย (เคยอัลตร้าซาวด์ 2 ปีก่อนไม่พบอะไรผิดปรกติ)ส่วนตัวใช้ประกันสังคมรับยาละลายลิ่มเลือดจากรพ.หัวเฉียว เจาะเลือด 3 เดือนก่อนปรกติ นัดรับยา 2 ตค.นี้และนัดเจาะเลือดในอีก 3 เดือนข้างหน้า ที่ผ่านมาก่อนหน้านี้มีไปรพ.ธนบุรี2 เพื่อตรวจคลื่นหัวใจฉุกเฉินหลายครั้ง เคยเจาะเลือดดูเคมีก็ไม่มีสัญญาณโรคหัวใจ แต่กำลังสงสัยอะไรในสมองว่ามีอะไรผิดปรกติหรือไม่ขออภัยที่เล่ายาวครับ รู้สึกประสาทเสียและขอบสำหรับคำตอบล่วงหน้า
สวัสดีค่ะ อาการปวดเนื้อตัว แขนชา รู้สึกกล้ามเนื้อรอบๆ คอและหัวไหล่ปวด อาจมีสาเหตุจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-นรองกระดูกทับเส้นประสาทที่คอ อาจทำให้ปวดและชาและอ่อนแรงที่แขนได้-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากประวัติตอนนี้เข้าไดักับกล้ามเนื้ออักเสบหลายๆมัดพร้อมกันจากการใช้งานซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวค่ะ คือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังกายหนักๆ ฝึกยืดเหยียดกล้ามเนื้อที่ปวด รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นแขนบวม แดง ร้อน ปวดตามข้อร่วมด้วย แขนอ่อนแรงยกไม่ขึ้น ควรรีบไปพบแพทย์เพื่อหาสาเหตุเพิ่มเติม